आज प्रदेश के पूर्व मुख्यमंत्री शिवराज सिंह चौहान ओरछा के रामराजा मंदिर पहुंचे। इस दौरान उन्होंने कहा कि अवधपुरी अयोध्या में दिव्य और भव्य मंदिर में विराजित होंगे। वह मंदिर केवल राम का मंदिर नहीं, बल्कि राष्ट्र का मंदिर है….
शिवराज सिंह चौहान ने कहा कि राम हमारे रोम रोम में हैं। राम हमारे हर सांस में बसे हैं। राम हमारे प्राण भी है, राम हमारे भगवान भी है, आज मैं उन सभी बलदानियों के चरणों में नमन करता हूँ, श्रद्धा के सुमन अर्पित करता हूँ।
500 साल तक लगातार यह दिन देखने के लिए संघर्ष चला, इस संघर्ष में जिन्होंने अपने प्राणों का बलिदान दिया, उनके चरणों में प्रणाम और मेरा पूरा विश्वास है, पूरा देश पूरी दुनिया प्रफुल्लित है, आनंदित है और यहां की मान्यता है कि दिन में राम ओरछा में रहते हैं और रात में अयोध्या जाते हैं। इसलिए आज यहीं बैठकर के प्राण प्रतिष्ठा के कार्यक्रम को देखकर के अपने जीवन को धन्य करेंगे।